Diari Oficial de la Generalitat Valenciana


Sumari del DOGV 10142, del 12-02-2025 (2025/926)

RESOLUCIÓ de 23 de desembre de 2024, per la qual s'autoritza una anul·lació de crèdits en els capítols 2 i 6 per menors ingressos del programa 323B00, Lluita contra la violència sobre la dona, de Vicepresidència Primera i Conselleria de Servicis Socials, Igualtat i Vivenda, per import de 77.241,23 euros (expedient 16.027/24).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10756

Data del DOGV
:   12-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/926

CVE
:   XLQD-V-6246-048

Data del document
:   23-12-2024

Organisme emissor
:   Conselleria d'Hisenda i Economia

Tipus de document
:   Resolució

La Resolució de 10 de maig de 2024, de la Secretaria d'Estat d'Igualtat i per a l'Erradicació de la Violència contra les Dones, per la qual es publica l'Acord de la Conferència Sectorial d'Igualtat, de 29 d'abril de 2024, pel qual es fixen els criteris de distribució i la distribució resultant per a l'exercici 2024 dels crèdits pressupostaris destinats al desenrotllament per les comunitats autònomes i ciutats de Ceuta i Melilla del Pacte d'Estat contra la Violència de Gènere i es formalitzen els compromisos financers resultants determina que la Comunitat Valenciana rebrà, en l'exercici 2024 per este concepte, la quantia total d'53.580.094,59 euros per a gastos corrents i 886.161,18 euros per a gastos de capital. Estos ingressos tenen el seu reflex pressupostari en la Generalitat Valenciana en el programa 323B00, Lluita contra la violència sobre la dona.

Mitjançant diferents escrits, el Comissionat per a la Lluita contra la Violència sobre la Dona i en vista que la previsió d'ingressos en el moment d'elaborar el pressupost per a 2024 era superior als ingressos efectivament aprovats per la Conferència Sectorial d'Igualtat, la Vicepresidència Primera i Conselleria de Servicis Socials, Igualtat i Vivenda, proposa una anul·lació de crèdit en el capítol II del programa 323 B00, Lluita contra la violència sobre la dona, per import de 71.702,41 euros i en el VI del programa 323B00, Lluita contra la violència sobre la dona, per import de 5.538,82 euros.

A este efecte, i en virtut del que es disposa en els articles 21 i 24 de Llei 8/2023 de pressupostos de la Generalitat per a l'exercici 2024, i considerant la competència per a resoldre, de conformitat amb el que s'establix en la Resolució de 12 de febrer de 2024 (DOGV 9792, de 20 de febrer) de delegació de determinades competències en òrgans d'esta conselleria,

RESOLC

*Primer*

Autoritzar una anul·lació de crèdit, en el pressupost d'ingressos, en l'aplicació 40928 i 70037, Transferència Estat. Àrea de Treball i Servicis Socials, amb els codis de fons i pels imports que es detallen a continuació:

|  |  |  |
| --- | --- | --- |
| *Aplicació pressupostària* | *Codi de fons* | *Import* |
| G28827917YZ31650 I.40989 | TE22000010 | 71.702,41 |
| W80327946TQ27692 I.70687 | TE22000010 | 5.538,82 |
|  | Total | 77.241,23 |

  

*Segon*

Autoritzar una anul·lació de crèdit, en el pressupost de gastos, en els capítols 2 i 6, del programa pressupostari 323B00, Lluita contra la violència sobre la dona, per import de 77.241,23 euros, en les aplicacions pressupostàries, amb els codis de fons i pels imports que es detallen a continuació:

|  |  |  |
| --- | --- | --- |
| *Aplicació pressupostària* | *Codi de fons* | *Import* |
| V74987835DF23878 G.323B00.22973 | TE22000010 | 71.702,41 |
| N16722801WB67748 G.323B00.62642 QN1700000 | TE22000010 | 5.538,82 |
|  | Total | 77.241,23 |

  

*Tercer*

A conseqüència de l'import anul·lat es modifiquen en l’FP3 del programa 323B00, Lluita contra la violència sobre la dona, les dades relatives a l'aplicació d'ingressos 40221 i 70104, i queden establides en els termes següents:

|  |  |  |  |  |  |
| --- | --- | --- | --- | --- | --- |
| *Codi ingrés* | *Fons* | *Origen / Destinació del finançament* | *Cap.* | *Projecte* | *Import* |
| 40460 |  | De Treball i Servicis Socials |  |  |  |
|  | TE22000010 | Programa lluita contra la violència de gènere | 2 |  | 00.202.209,59 |
| 70816 |  | De Treball i Servicis Socials |  |  |  |
|  | TE22000010 | Programa lluita contra la violència de gènere | 6 | QN17000000 | 34.461,18 |

  
  

València, 23 de desembre de 2024

Carlos Pablo Gracia Calandín

Sotssecretari